پاکستان تشقی ایشلر وزیرلیگی سوزچیسی محمد فیصل، مملکتی نینگ افغانستانده تینچ لیک و برقرارلیک اورنه تیلیشی اوچون آلیب باریله دیگن برچه فعالیت لرگه سهم آلووچی سیاستنی تعقیب ایتگن لیگینی بیلدیردی.
محمد فیصل، افغانستان و طالبان اوچون اویوشتیریلگن مسکو مذاکره سی بوییچه بیانات بیردی.
فیصل، منطقه اولکه لری نینگ افغانستانده ییچیم توغریسیده همفکر ایکن لیگینی ایتدی.
مملکتده گی تینچ لیک و برقرارلیک نینگ دیالوگ بیلن تامین ایتیلیشی نینگ ممکن ایکن لیگینی قید ایتگن محمد فیصل؛
"پاکستان هیئتی بو جلسه لرده افغانستانلیک قرینداشلریمیزگه تینچ لیک اورنه تیلیشی اوچون صرف ایتگن یانداشوویمیزنی بیان ایتدی و افغانستان نینگ برچه سینی کیلیشووی بیلن تامین ایتیله دیگن برقرارلیک اوچون تشویق قیلدی. متاسفانه اوتمیشده تینچ لیک و برقرارلیک اوچون آتیلگن عسکری آدیملر کتته انسانی تلفاتگه سبب بولدی" دیب ایتدی.
فیصل پاکستان تامانیدن تکلیف قیلینگن "افغانلر تامانیدن، افغانلر باشچیلیگیده" دیگن سوزلرنی استعمال قیلدی.
بو افاده نینگ مسکو مذاکره سی اوچون هم حصه قوشووچی ایکن لیگینی معلوم قیلیب؛
"پاکستان نینگ افغانستانده تینچ لیک و برقرارلیک اورنه تیلیشی اوچون آلیب باریله دیگن برچه فعالیت لرگه سهم آلووچی سیاستی بار. مسکو جلسه لریگه هم خوددی شو سیاست گه ماس اوله راق قتنه شدیک. منطقه اولکه لری نینگ افغانستانده تینچ لیک نینگ اورته تیلیشی گه کتته حصه قوشه جگی گه ایشانه میز. افغانستانده عسکری بیر ستراتیژی نینگ موفق بولمس لیگی گه، ییچیم نینگ سیاسی اوله راق مذاکره ایتیلیب، افغانلر تامانیدن و افغانلر باشچیلیگیده تامین ایتیله جگینی اویله میز" دیب ایتدی.
حادثه پایتخت تاشکینت ده یوزبیرگن
